**ELINDULT A 17. KARÁCSONYI CIPŐSDOBOZ AKCIÓ EGERBEN**

*„…amikor megtettétek ezeket akár csak eggyel is a legkisebb atyámfiai közül, velem tettétek meg…”*

**A Baptista Szeretetszolgálat Egerben is jól ismert akcióját a 2022-es évben immár 17. alkalommal hirdetjük meg a városunkban. A tavalyi évben több mint ezer ajándékcsomag gyűlt össze Egerben, s a fantasztikus - történelmi rekordot jelentő - év után ismét számítunk az adományozókra, hogy együttes erővel minél több rászoruló gyermekeknek okozhassunk örömöt Karácsonykor!**

Az elmúlt 16 évben több, mint 7100 gyermek számára tettük boldogabbá az Ünnepet, melyen a világ megajándékozására, a Megváltó érkezésére emlékezünk. A cipősdobozba csomagolt karácsonyi szeretetcsomagokat idén **december 18-ig** várjuk.

**Gyűjtőpontjaink Egerben:**

* **AGRIA PARK BEVÁSÁRLÓKÖZPONT**

Eger, Törvényház út 4. (földszint, drogériával szemben)

**Nyitva:** minden nap 10.00-18.00

**Telefon:** +36 20 458 4505; +36 20 970 7107

* **BIOLIFE PLAZMA EGER**

Eger, Törvényház utca 4. (Agria Park, I. em.)

**Nyitva:** hétfő-péntek 9.00-19.00; szombat 9.00-16.00

**Telefon:** +36 30 160 7075

* **FELNÉMETI FIÓKKÖNYVTÁR (Nyitva december 10-ig!)**

Eger, Kovács Jakab u. 35.

**Nyitva:** kedd-péntek 9.00-17.00 (ebédszünet: 12.00-13.00); szombat 9.00-13.00

**Telefon:** +36 36 431 127

* **BAPTISTA SZERETETSZOLGÁLATI IRODA**

Eger, Knézich u. 36.

**Nyitva:** hétfő-csütörtök: 8.00-16.00

**Telefon:** +36 20 416 3638

Sok éves, örömteli tapasztalatunk, hogy az egriek nagyszívű adományozók. Most is azt kérjük, hogy - ha csak lehetséges - **ne várják meg az akció utolsó napját** a csomag összekészítésével, az önkénteseknek ugyanis még sok tennivalója lesz az ajándékokkal. Az összegyűlt szeretetcsomagokat a helyi Baptista Gyülekezet és a Keresztények Egerért összefogás önkénteseivel juttatjuk el a megajándékozni kívánt gyermekekhez. A doboz összekészítésével kapcsolatos tanácsokat és az akció részleteit az érdeklődők megtalálják itt: [www.ciposdoboz.hu](http://www.ciposdoboz.hu).

**HELYI SAJTÓINFORMÁCIÓ:**

**TELEFON:** +36 20 227 7551 - Zentai László

**E-MAIL:** baptista.eger@gmail.com